پرزیدنت رجب طیب اردوغان، بؤلوجو ترور هؤرگوتو پ‌کاکانین سوریه‌ده‌کی قولو ی.پ.گ ایله ایلگیلی دقیق دانیشدی:
"هر هانسی بیر تهدیده قارشی، عملیاتا حاضیریق".
فرانس 24 تلویزیونونون سوال‌لارینی جاوابلایان اردوغان،
"بو آندا هر هانسی بیر تهدید اولماسی حالیندا بیزیم عسگریمیز، اؤزگور سوریه اوردوسو ایله بیرلیکده اورادا هر جور عملیاتا حاضردیر" دئدی.
پرزیدنت، آمریکا طرفین‌دن ی.پ.گ ترور هؤرگوتونه وئریلن آغیر سلاح‌لارین توپلاناجاغینا اینانمانین ممکن اولمادیغینی دا وورغولایا‌راق،
"بیزه نه سؤیلییرلر؟ 'بیز بو سلاح‌لاری داها سونرا گئری آلاجاغیق' دئییرلر. کیمسه کیمسه‌نی آلداتماسین" دئدی.
قطر بحرانیندا گلینن سون نقطه‌یه دا توخونان پرزیدنت، تورییه‌نین بو اؤلکه‌دکی مرکزینی قالدیریب قالدیرماماق احتیمالینا باغلی بیر سوال اوزرینه؛ آمریکا و فرانسانین دا بؤلگه‌ده مرکزی اولدوغونو خاطیرلاتدی.
"قطرین بیزدن بئله بیر ایسته‌گی، بئله بیر طلبی اولسا، بیز طبیعی کی ایستنمدیگیمیز یئرده اولماریق" دئین اردوغان، قونونون دوحه رهبرلیگینه باغلی اولدوغونو ایفاده ائتدی.
13 ماده‌لیک لیسته‌نی خاطبرلادان اردوغان،
"بورادا ائله ماده‌لر وار کی بو ماده‌لر؛ من سنی دؤولت اولا‌راق تانیمیرام، بو سبب‌دن سن دؤولت اولا‌راق بوتون ایشلولریندن‌ وازگئچه‌جکسین، بو دئمک‌دیر. بئله بیر شئیی قبول ائده‌بیلمریک. بئله بیر شئیی قطر ایستمه‌دیکدن سونرا بئله بیر شئیی بیز اصلا ائتمریک" دئیه دانیشدی.
اردوغان، آنکارا - برلین خطینده یوکسه‌لن گرگین‌لییه ده توخوندو.
اردوغان پلاکارد قونوسونا اشاره ائدرک،
"بون‌لار اورادا سرگیلنیرکن آلمان پلیسی ده اورادا. آلمان پلیسی‌نین گؤزلری قارشی‌سیندا بئله بیر سوچا تشویق، شدته تشویق، بو ائدیلیر و بونا آلمان مقاق‌لاری، تأسف کی سس چیخارمیر. بو حرکتی فاشیزمین دیشیندا نه ایله ایضاح ائده‌بیلریک. بو آنجاق فاشیست یاپیلاردا اولان بیر حرکت‌دیر و فاشیزان‌دیر. اما آلمان مقام‌لارینین بو جور ایشلره ده فورصت وئرممه‌سی لازیم‌دیر" دئدی.
